Τον Ιούλιο του 2013, μηχανοκίνητο τάγμα της Χρυσής Αυγής, με τη συμμετοχή μελών από τους πυρήνες Πειραιά και Νίκαιας και αποτελούμενο από 50 μηχανές στις οποίες επέβαιναν από δύο άτομα στην καθεμία, επιτέθηκε με λοστούς και κοντάρια στον Ελεύθερο Κοινωνικό χώρο «Συνεργείο», όπου εκείνη την ώρα πραγματοποιούνταν μάθημα αγγλικών σε μικρά παιδιά. Αφού έσπασαν τα πάντα, χτύπησαν τον εκμισθωτή του χώρου Δ.Π., προξενώντας του κακώσεις και μώλωπες.